**Philipp Kurashev** (ven. Филипп Константинович Курашёв, *Filipp Konstantinovitš Kurašev*; s. 12. lokakuuta 1999 Davos, Sveitsi) on sveitsiläis-venäläinen jääkiekkoilija, joka pelaa NHL-seura Chicago Blackhawksin organisaatiossa. Hän on pelipaikaltaan keskushyökkääjä.

Ura
---

### Seuraura

Kurashev on SC Bernin kasvatti. Hän oli kaudella 2013–2014 seuran U15-junioreiden paras pistemies ja maalintekijä tehoilla 35+18=53. Kaudella 2014–2015 Kurashev sijoittui koko U17-junioreiden Elite Novizenin pistepörssissä kolmanneksi tehoilla 22+28=50. Hän voitti kauden päätteeksi sarjan mestaruuden. Kauden 2015–2016 hän pelasi GCK Lionsin A-nuorissa.

SKA Pietari varasi Kurashevin viidennellä kierroksella 139. pelaajana KHL:n varaustilaisuudessa 2016. Samana kesänä hänet varasi myös QMJHL-joukkue Quebec Remparts 21. pelaajana CHL:n varaustilaisuudessa. Kurashev siirtyi joukkueeseen kaudeksi 2016–2017, jolloin hän voitti Rempartsin sisäisen piste- ja syöttöpörssin tehoilla 21+33=54. Kaudella 2017–2018 Kurashev oli tehoilla 19+41=60 joukkueen paras syöttäjä ja toiseksi paras pistemies Matthew Boucherin jälkeen. Hän pelasi kauden aikana myös CHL Top Prospects Gamessa.

Chicago Blackhawks varasi Kurashevin neljännellä kierroksella 120. pelaajana NHL:n varaustilaisuudessa 2018. Kaudella 2018–2019 hän nousi Quebec Rempartsin QMJHL-joukkueen varakapteeniksi. Kurashev oli joukkueen paras pistemies, maalintekijä ja syöttäjä tehoilla 29+36=65. Maaliskuussa 2019 hän teki Blackhawksin kanssa kolmivuotisen NHL-tulokassopimuksen. Kurashevin kausipalkka NHL:n puolella on 925 000 dollaria. QMJHL-kauden jälkeen huhtikuussa hän siirtyi loppukevääksi amatööritry-out -sopimuksella AHL-joukkue Rockford IceHogsiin, jossa Kurashev pelasi kolme runkosarjaottelua ilman tehopisteitä.

Syksyn 2019 harjoitusleirin päätteeksi Chicago Blackhawks lähetti Kurashevin farmijoukkue Rockford IceHogsiin, jossa hän pelasi kokonaan kauden 2019–2020. Kurashevin varsinainen tulokaskausi AHL:ssä toi 36 runkosarjaottelussa tehot 7+12=19, kunnes koronaviruspandemia päätti AHL-kauden maaliskuussa 2020. Heinäkuussa Blackhawks nimesi hänet NHL-joukkueensa vahvuuteen pudotuspeleihin, mutta Kurashev ei kuitenkaan saanut siellä peliaikaa.

Elokuussa 2022 Kurashev teki Blackhawksin kanssa yksivuotisen ja 750 000 dollarin arvoisen jatkosopimuksen.

Heinäkuussa 2023 Kurashev teki Blackhawksin kanssa kaksivuotisen ja yhteensä 4,5 miljoonan dollarin arvoisen jatkosopimuksen.

### Maajoukkueura

Kurashev edusti Sveitsiä MM-kilpailuissa vuonna 2019. Yhteensä hän on pelannut 12 A-maaottelua tehopistein 2+4=6. Kurashev teki A-maajoukkuedebyyttinsä Euro Hockey Challengessa 26. huhtikuuta 2019 Sierressä Ranskaa vastaan. Hänet merkittiin Sveitsin kakkossentteriksi laidoilleen Gregory Hofmann ja Andres Ambühl. Kurashev teki ottelussa myös ensimmäisen A-maajoukkuemaalinsa ja hän sai syöttöpisteen Gregory Hofmannin tekemään avausmaaliin, joka jäi Sveitsin 6–0-voittoon päättyneen ottelun voittomaaliksi.

Kurashev pelasi myös alle 20-vuotiaiden MM-kilpailuissa vuosina 2018 ja 2019, joista jälkimmäisessä turnauksessa hän toimi Sveitsin varakapteenina. Kurashev voitti tehoilla 6+1=7 koko turnauksen maalipörssin ja hän oli joukkueensa paras pistemies. Kurashev valittiin turnauksen tähdistökentälliseen. Valmennus valitsi hänet turnauksen yhdeksi kolmesta parhaasta pelaajasta. Kurashev valittiin myös sekä Kanadaa että Tanskaa vastaan pelatun alkulohkon ottelun päätteeksi Sveitsin ottelun parhaaksi pelaajaksi.

Kurashev pelasi myös alle 18-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Sveitsin varakapteenina. Kurashev jakoi kolmella osumallaan joukkueen sisäisen maalipörssin voiton Nando Eggenbergerin kanssa. Hän pelasi myös alle 18-vuotiaiden Ivan Hlinkan muistoturnauksessa vuonna 2016. Kurashev pelasi myös World Junior A Challengessa vuonna 2015. Hän edusti myös Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin Kurashev oli joukkueen paras maalintekijä kahdella osumallaan. Yhteensä hän on pelannut 24 nuorten ja 46 poikien maaottelua.

Pelityyli
---------

*The Sports Forecaster* -sivuston mukaan Kurashev on liukas, monipuolinen ja erinomainen pelintekijä, joka on varustettu hyvillä käsillä. Sivuston mukaan hän on parhaimmillaan kiekollisena. Kurashev osaa pelata sekä keskellä että laidassa, mutta hän on sivuston mukaan tyypillinen ykkössyöttäjä hyvällä visiolla. Sivuston mukaan Kurashevin tulisi kuitenkin laukoa enemmän sekä kehittää myös kiekotonta pelaamistaan.

Muuta
-----

Kurashevin isä Konstantin pelasi omalla urallaan puolustajana yhteensä 389 ottelua Neuvostoliiton mestaruussarjassa ja hän loi pääsarjauraa myös Itävallassa. Konstantin Kurašev on luonut myöhemmin pitkän valmentajauran Sveitsissä ja hankkinut maan kansalaisuuden. Hän toimii nykyään Venäjän toiseksi korkeimmalla sarjatasolla VHL:ssä pelaavan SKA-Nevan päävalmentajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | SC Bern | Elite Jr. A | 3 | 1 | 1 | 2 | 0 | – | – | – | – | – |
| 2015–2016 | GCK Lions | Elite Jr. A | 34 | 9 | 9 | 18 | 8 | 12 | 4 | 4 | 8 | 8 | U18 | 5 | 1 | 1 | 2 | 4 |
| 2016–2017 | Quebec Remparts | QMJHL | 65 | 21 | 33 | 54 | 10 | 4 | 1 | 2 | 3 | 2 | U18 | 5 | 3 | 1 | 4 | 2 |
| 2017–2018 | Quebec Remparts | QMJHL | 59 | 19 | 41 | 60 | 24 | 6 | 1 | 4 | 5 | 6 | JMM | 5 | 1 | 2 | 3 | 2 |
| 2018–2019 | Quebec Remparts | QMJHL | 59 | 29 | 36 | 65 | 33 | 7 | 1 | 4 | 5 | 8 | JMM | 7 | 6 | 1 | 7 | 4 | Ykköstähdistö |
|  | Rockford IceHogs | AHL | 3 | 0 | 0 | 0 | 0 | – | – | – | – | – | MM | 8 | 1 | 3 | 4 | 4 |
| 2019–2020 | Rockford IceHogs | AHL | 36 | 7 | 12 | 19 | 8 | – | – | – | – | – |
| 2020–2021 | HC Lugano | NLA | 13 | 0 | 9 | 9 | 0 | – | – | – | – | – | MM | 8 | 1 | 4 | 5 | 14 |
|  | Chicago Blackhawks | NHL | 54 | 8 | 8 | 16 | 12 | – | – | – | – | – |
| 2021–2022 | Chicago Blackhawks | NHL | 67 | 6 | 15 | 21 | 12 | – | – | – | – | – | MM | 8 | 1 | 3 | 4 | 0 |
|  | Rockford IceHogs | AHL | 3 | 2 | 1 | 3 | 0 | – | – | – | – | – |
| 2022–2023 | Chicago Blackhawks | NHL | 70 | 9 | 16 | 25 | 14 | – | – | – | – | – |
| 3 kautta | yhteensä | NHL | 191 | 23 | 39 | 62 | 38 | – | – | – | – | – |
| 3 kautta | yhteensä | AHL | 42 | 9 | 13 | 22 | 8 | – | – | – | – | – |

Lähteet
-------

* Philipp Kurashev The Internet Hockey Databasessa (englanniksi)
* Philipp Kurashev Eurohockey-sivustolla (englanniksi)
* Philipp Kurashev *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Philipp Kurashev *Elite Prospects*. Everysport Media Group AB.  (englanniksi)
2. ↑  Elite Prospects - Bern U15 *eliteprospects.com*. Everysport Media Group. Viitattu 8.9.2020. (englanniksi)
3. ↑  Elite Prospects - U17-Elit Stats 2014-2015 *eliteprospects.com*. Everysport Media Group. Viitattu 8.9.2020. (englanniksi)
4. ↑  Elite Prospects - Québec Remparts *eliteprospects.com*. Everysport Media Group. Viitattu 8.9.2020. (englanniksi)
5. ↑  Elite Prospects - Québec Remparts *eliteprospects.com*. Everysport Media Group. Viitattu 8.9.2020. (englanniksi)
6. ↑  2018 Sherwin-Williams CHL/NHL Top Prospects Game Rosters *chl.ca*.  13.12.2017. Toronto, ON:  Canadian Hockey League. Viitattu 8.9.2020. (englanniksi)
7. ↑  Elite Prospects - Québec Remparts *eliteprospects.com*. Everysport Media Group. Viitattu 8.9.2020. (englanniksi)
8. ↑  RELEASE: Blackhawks agree to terms with Kurashev *nhl.com/blackhawks*.  12.3.2019. Chicago Blackhawks. Viitattu 8.9.2020. (englanniksi)
9. ↑  Wescott, Chris: BLOG: Kurashev signs ATO with Rockford *nhl.com/blackhawks*.  4.4.2019. Chicago Blackhawks. Viitattu 8.9.2020. (englanniksi)
10. ↑  Philipp Kurashev Stats, Bio, Profile, Analysis and More *sportsforecaster.com*. XML Team Solutions, LLC. Viitattu 8.9.2020. (englanniksi)[vanhentunut linkki]
11. ↑  Baum, Carter: NEWS: Blackhawks Announce 2020 Playoff Roster *nhl.com/blackhawks*.  27.7.2020. Chicago Blackhawks. Viitattu 8.9.2020. (englanniksi)
12. ↑
13. ↑
14. ↑  SUI - FRA (Line Up) *stats.swehockey.se*.  26.4.2019. Svenska Ishockeyförbundet. Viitattu 8.9.2020. (englanniksi)
15. ↑  SUI - FRA (6-0) *stats.swehockey.se*.  26.4.2019. Svenska Ishockeyförbundet. Viitattu 8.9.2020. (englanniksi)
16. ↑  Elite Prospects - Switzerland U20 *eliteprospects.com*. Everysport Media Group. Viitattu 8.9.2020. (englanniksi)
17. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2019. IIHF.  Arkistoitu 3.3.2021. Viitattu 8.9.2020. (englanniksi)
18. ↑  Elite Prospects - Switzerland U18 *eliteprospects.com*. Everysport Media Group. Viitattu 8.9.2020. (englanniksi)
19. ↑  Elite Prospects - Switzerland U17 *eliteprospects.com*. Everysport Media Group. Viitattu 8.9.2020. (englanniksi)
20. ↑  Philipp Kurashev Stats, Bio, Profile, Analysis and More *sportsforecaster.com*. XML Team Solutions, LLC. Viitattu 8.9.2020. (englanniksi)
21. ↑  Konstantin Kurashev *Elite Prospects*. Everysport Media Group AB.  (englanniksi)